Man lieset von eim edelmon
räubischer art; mit geiz, hoffart
war er alzeit umgeben;
Er schunt und zwang, die armen drang,
er spilt und demt, er hurt und schlemt,
fürt gar ein böses leben;
Einsmals lag er krank auf den tot,
der arzt beschaut den brunnen:
er war tötlich, schwarz, dick und rot;
der doctor wol besunnen
zum weibe sprach: »der krank ist schwach,
darum laßt in bewaren,
und das er mach sein testament,
vor seinem ent
all ding verricht! er bleibet nicht!
den tag wirt er noch faren.«